Diari Oficial de la Generalitat Valenciana


Sumari del DOGV 9076, del 05-05-2021 (2021/4532)

CORRECCIÓ d'errades de la Resolució de 26 d'abril de 2021, de la directora general de Personal Docent, per la qual es declaren aprovades les llistes definitives de persones admeses i excloses per a participar en el procediment selectiu per a ingrés i procediment per a l'adquisició de noves especialitats en els cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, convocats per l'Ordre 22/2020, de 23 de novembre.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9076

Data del DOGV
:   05-05-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/4532


Data del document
:   28-04-2021

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

CORRECCIÓ d'errades de la Resolució de 26 d'abril de 2021, de la directora general de Personal Docent, per la qual es declaren aprovades les llistes definitives de persones admeses i excloses per a participar en el procediment selectiu per a ingrés i procediment per a l'adquisició de noves especialitats en els cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, convocats per l'Ordre 22/2020, de 23 de novembre. [2021/4532]  
Advertit un error en els articles segon i tercer de la citada Resolució de 26 d'abril de 2021, respecte a la data de celebració de la primera prova de la fase d'oposició, atenent el que estableix l'article 109.2 de la Llei 39/2015 d'1 d'octubre, del procediment administratiu comú de les administracions públiques i amb la finalitat de donar compliment al termini establit a l'article 15 del Decret 3/2017, de 13 de gener, del Consell pel qual s'aprova el reglament de selecció, provisió de llocs de treball i mobilitat del personal de la funció pública valenciana, es procedeix a l'esmena en els següents termes:  
  
  
On diu:  
  
«Segon  
Convocar les persones aspirants admeses per a participar en el procediment selectiu d'ingrés, davant el corresponent tribunal, segons figura en la llista definitiva de persones admeses, per a la realització de la primera prova de la fase d'oposició, el dia 15 de maig de 2021, a partir de les 09.00 hores, en els llocs que s'assenyalen en l'annex de la present resolució»;  
  
Ha de dir:  
  
«Segon  
Convocar les persones aspirants admeses per a participar en el procediment selectiu d'ingrés, davant el corresponent tribunal, segons figura en la llista definitiva de persones admeses, per a la realització de la primera prova de la fase d'oposició, el dia 22 de maig de 2021, a partir de les 09.00 hores, en els llocs que s'assenyalen en l'annex de la present resolució».  
  
On diu:  
  
«Tercer  
Convocar les persones aspirants admeses que participen pel procediment d'adquisició d'una nova especialitat davant el corresponent tribunal, segons figura en la llista definitiva de persones admeses, per a l'acte de presentació el dia 15 de maig de 2021, a partir de les 09.00 hores, en els llocs que s'assenyalen en l'annex de la present resolució»;  
  
  
Ha de dir:  
  
«Tercer  
Convocar les persones aspirants admeses que participen pel procediment d'adquisició d'una nova especialitat davant el corresponent tribunal, segons figura en la llista definitiva de persones admeses, per a l'acte de presentació el dia 22 de maig de 2021, a partir de les 09.00 hores, en els llocs que s'assenyalen en l'annex de la present resolució».  
  
  
València, 28 d'abril de 2021.- La directora general de Personal Docent: M. Ángeles Herranz Ábalos.